CELEX: 32018R1090
Language: lv
Date: 2018-07-31 00:00:00
Title: Komisijas Īstenošanas regula (ES) 2018/1090 (2018. gada 31. jūlijs) par atļauju no Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparātu izmantot par barības piedevu gaļas cāļiem, dējējvistu cāļiem, gaļas tītariem, visu sugu putniem, kas audzēti dēšanai vai vaislai, atšķirtiem sivēniem un mazāk svarīgu cūku sugu dzīvniekiem (atšķirtiem) (atļaujas turētājs Kaesler Nutrition GmbH) (Dokuments attiecas uz EEZ.)

1.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 195/23
               
            
         KOMISIJAS ĪSTENOŠANAS REGULA (ES) 2018/1090
         (2018. gada 31. jūlijs)
         par atļauju no Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparātu izmantot par barības piedevu gaļas cāļiem, dējējvistu cāļiem, gaļas tītariem, visu sugu putniem, kas audzēti dēšanai vai vaislai, atšķirtiem sivēniem un mazāk svarīgu cūku sugu dzīvniekiem (atšķirtiem) (atļaujas turētājs Kaesler Nutrition GmbH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un nosaka šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz to, lai atļautu no Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparātu. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju no Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparātu izmantot par barības piedevu gaļas cāļiem, dējējvistu cāļiem, gaļas tītariem, visu sugu putniem, kas audzēti dēšanai vai vaislai, atšķirtiem sivēniem un atšķirtiem mazāk svarīgu cūku sugu dzīvniekiem, to klasificējot barības piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2017. gada 30. novembra atzinumā (2) secināja, ka ar piedāvātajiem lietošanas nosacījumiem no Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparātam nav nelabvēlīgas ietekmes uz dzīvnieku veselību, cilvēka veselību vai vidi. Tika secināts, ka gaļas cāļiem, gaļas tītariem un atšķirtiem sivēniem šī piedeva var uzlabot zootehniskos parametrus. Šos secinājumus var attiecināt arī uz dējējvistu cāļiem un vaislas tītariem. Iestāde arī secināja, ka šīs piedevas ietekmi uz gaļas tītariem un uz atšķirtiem sivēniem var ekstrapolēt attiecīgi uz visu sugu putniem, ko audzē dēšanai, un atšķirtiem visu sugu sivēniem. Iestāde uzskata, ka attiecībā uz uzraudzību pēc laišanas tirgū īpašas prasības nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     No Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāatļauj izmantot, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ar pielikumā norādītajiem nosacījumiem ir atļauts izmantot par dzīvnieku barības piedevu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 31. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2017; 15(12):5097.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktivitātes vienības uz kg kompleksās barības ar mitruma saturu 12 %
                     
                  
                        
                           Zootehnisko piedevu kategorija. Funkcionālā grupa: gremošanas veicinātāji
                        
                     
                  
                        4a 28
                     
                     
                        
                           Kaesler Nutrition GmbH
                        
                     
                     
                        Endo-1,4-beta-ksilanāze
                        (EC 3.2.1.8)
                        Endo-1,3(4)-beta-glikanāze
                        (EC 3.2.1.6)
                     
                     
                        
                           Piedevas sastāvs
                        
                        No Komagataella pastoris (CBS 25376) un Komagataella pastoris (CBS 26469) iegūtas endo-1,4-beta-ksilanāzes un endo-1,3(4)-beta-glikanāzes preparāts ar šādu minimālo aktivitāti:
                        25 000 LXU
                            (1)/g un 2 200 LGU
                            (2)/g
                        Cietā un šķidrā veidā.
                        
                           Aktīvās vielas raksturojums
                        
                        No Komagataella pastoris (CBS 25376) un Komagataella pastoris (CBS 26469) iegūta endo-1,4-beta-ksilanāze un endo-1,3(4)-beta-glikanāze
                        
                           Analītiskā metode
                            (3)
                        
                        Ksilanāzes noteikšana barības piedevā, premiksos un barībā:
                        
                                    —
                                 
                                 
                                    kolorimetriskā metode, pēc kuras nosaka tādu ūdenī šķīstošu krāsoto fragmentu daudzumu, kurus iegūst, endo-1,4-β-ksilanāzei iedarbojoties uz kviešu šķērssaišu arabinoksilānu.
                                 
                              Endo-1,3(4)-beta-glikanāzes noteikšana barības piedevā, premiksos un barībā:
                        
                                    —
                                 
                                 
                                    kolorimetriskā metode, pēc kuras nosaka tādu ūdenī šķīstošu krāsoto fragmentu daudzumu, kurus iegūst, endo-1,3(4)-beta-glikanāzei iedarbojoties uz miežu šķērssaišu azoglikānu.
                                 
                              
                     
                        Gaļas cāļi
                        Dējējvistu cāļi
                     
                     
                        —
                     
                     
                        4 250 LXU
                        
                        375 LGU
                        
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.
                                 
                              
                                    2.
                                 
                                 
                                    Paredzēts atšķirtiem sivēniem, kuru svars nepārsniedz 35 kg.
                                 
                              
                                    3.
                                 
                                 
                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus.
                                 
                              
                     
                        21.8.2028.
                     
                  
                        Gaļas tītari
                        Visu sugu putni, ko audzē dēšanai vai vaislai, bet kas nav dējējvistu cāļi
                     
                     
                        1 400 LGU
                        
                        120 LGU
                        
                     
                  
                        Sivēni (atšķirti)
                        Mazāk svarīgu sugu cūkas (atšķirtas)
                     
                     
                        700 LGU
                        
                        60 LGU
                        
                     
                  
               (1)  1 LXU ir fermenta daudzums, kas no bērza ksilāna pie pH 5,5 un 50 °C vienā minūtē izdala vienu mikromolu reducējošo cukuru ekvivalentu (kā ksilozi).
            
               (2)  1 LGU ir fermenta daudzums, kas no miežu glikāna pie pH 5,5 un 50 °C vienā minūtē izdala vienu mikromolu reducējošo cukuru ekvivalentu (kā glikozi).
            
               (3)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.